Συντεταγμένες: 9°58′N 76°17′E﻿ / ﻿9.97°N 76.28°E﻿ / 9.97; 76.28

Το **Κοτσί** (αγγλικά: *Kochi*, παλαιότερα *Cochin*) είναι μεγάλο λιμάνι και πόλη στη νοτιοδυτική Ινδία, στις ακτές της αραβικής θάλασσας. Είναι η μεγαλύτερη πόλη στην πολιτεία Κεράλα. Η πόλη το 2011 είχε 601.574 κατοίκους, ενώ η μητροπολιτική περιοχή της πόλης έχει 2,1 εκατομμύρια κατοίκους και είναι η πολυπληθέστερη στην πολιτεία. Η πόλη εκτείνεται σε μήκος 48 χιλιομέτρων κατά μήκος της ακτογραμμής της Ινδίας.

Ιστορία
-------

Η πόλη αποτελούσε για πολλά χρόνια το κέντρο του εμπορίου μπαχαρικών της Ινδίας. Τον 12ο αιώνα ανήκε στο βασίλειο του Κοτσί. Ο Πορτογάλος εξερευνητής Πέντρο Άλβαρες Καμπράλ ίδρυσε το 1500 στο Κοτσί τον πρώτο ευρωπαϊκό οικισμό στην Ινδία. Ο Βάσκο ντα Γκάμα θάφτηκε αρχικά στο Κοτσί, αλλά τελικά τα λείψανά του επέστρεψαν στην Πορτογαλία το 1539. Παρέμεινε η πρωτεύουσα των Πορτογάλων στην Ινδία μέχρι το 1530, όταν η πρωτεύουσα μεταφέρθηκε στην Γκόα. Στη συνέχεια η πόλη πέρασε στην κατοχή των Ολλανδών και το 1814 στο Ηνωμένο Βασίλειο. Το εμπόριο στο λιμάνι είχε αυξηθεί σημαντικά μέχρι τον 20ό αιώνα και το 1920 άρχισαν έργα ώστε να γίνει το λιμάνι του πιο ασφαλές.

Οικονομία
---------

Το Κοτσί σήμερα θεωρείται η οικονομική πρωτεύουσα της πολιτείας. Διαθέτει το μόνο χρηματιστήριο στην πολιτεία. Η πόλη έχει δεχθεί πολλές επενδύσεις τα τελευταία χρόνια, με αποτέλεσμα την γρήγορη ανάπτυξή της. Στη βιομηχανική ζώνη Ελούρ, 17 χιλιόμετρα βόρεια της πόλης, λειτουργούν 250 εργοστάσια. Στην πόλη επίσης λειτουργεί μεγάλο λιμάνι και ναυπηγεία. Επίσης, είναι ο σημαντικότερος τουριστικός προορισμός στην Κεράλα από πλευράς αφίξεων τουριστών. Η πόλη εξυπηρετείται από διεθνές αεροδρόμιο, ενώ βρίσκεται υπό κατασκευή υπόγειος σιδηρόδρομος μήκος 25 χιλιόμετρων και με 22 σταθμούς. Τα γραφεία της Νότιας Διοίκησης του Ινδικού Ναυτικού βρίσκονται στην πόλη.

Θρησκεία
--------

Περίπου το 47% των κατοίκων της πόλης είναι Ινδουϊστές και ακολουθούν οι Χριστιανοί με 35% και οι Μουσουλμάνοι με 17%. Το Κοτσί είναι μια από τις πόλεις με τον μεγαλύτερο πληθυσμό χριστιανών στην Ινδία.

Εκπαίδευση
----------

Στην πόλη βρίσκεται το Πανεπιστήμιο Επιστημών και Τεχνολογία του Κοτσίν (CUSAT), ενώ υπάρχουν και παραρτήματα άλλων πανεπιστημίων στην πόλη.

Παραπομπές
----------

1. ↑  «Kochi (Cochin),India». Ανακτήθηκε στις 1  Μαρτίου 2018.
2. ↑  «More about Cochin/Ernakulam». Ανακτήθηκε στις 1  Μαρτίου 2018.
3. ↑  «Kochi City Map». Ανακτήθηκε στις 1  Μαρτίου 2018.
4. ↑  cochinmunicipalcorporation.kerala.gov.in/web/guest/poverty-reduction.
5. ↑  C. M. Dinesh Mani, Mayor(2000–2005). «Cochin» (PDF). *Cochin (A Monograph)*. Corporation of Kochi. Αρχειοθετήθηκε από το πρωτότυπο (PDF) στις 19 Ιουλίου 2011. Ανακτήθηκε στις 11 Οκτωβρίου 2010.
6. ↑  «Death of Vasco Da Gama in Kochi». *Death of Vasco Da Gama in Kochi*. MSN Encarta Encyclopedia.. Ανακτήθηκε στις 2006-05-23.  «Αρχειοθετημένο αντίγραφο». Αρχειοθετήθηκε από το πρωτότυπο στις 28 Οκτωβρίου 2009. Ανακτήθηκε στις 9 Μαρτίου 2014.
7. ↑  «Cochin Harbour and Willingdon Island». *Official website of Ernakulam District*. Government of Kerala. Αρχειοθετήθηκε από το πρωτότυπο στις 7 Νοεμβρίου 2006. Ανακτήθηκε στις 21 Αυγούστου 2006.
8. ↑  CNN-IBN (2006-06-27). «Toxic curse for Kerala chemical city». IBNLive.com. Αρχειοθετήθηκε από το πρωτότυπο στις 2012-04-03.. Ανακτήθηκε στις 2009-08-25.
9. ↑
10. ↑  «Tourist statistics – 2008» (PDF). Government of Kerala, Tourism Department. Ανακτήθηκε στις 22 Οκτωβρίου 2010.
11. ↑  «Indian Coast Guard. Regions. Western Region». Indiancoastguard.nic.in. Αρχειοθετήθηκε από το πρωτότυπο στις 4 Ιουνίου 2013. Ανακτήθηκε στις 12 Νοεμβρίου 2012.
12. ↑  «Indian Coast Guard. Organization Structure». Indiancoastguard.nic.in. Αρχειοθετήθηκε από το πρωτότυπο στις 31 Οκτωβρίου 2012. Ανακτήθηκε στις 12 Νοεμβρίου 2012.
13. ↑  «Religious data». *Census India – Household Whizmap*. Census of India. Αρχειοθετήθηκε από το πρωτότυπο στις 6 Ιουλίου 2010. Ανακτήθηκε στις 23 Μαΐου 2006.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κοτσί** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 248705323
* LCCN: n80152910
* GND: 4285343-6

 |

 |